আবদুল্লাহ ইবনে আমর (রাঃ) থেকে বর্ণিত। তিনি বলেন, রাসূলুল্লাহ (সাঃ) বলেছেন দুটি আমল এমন রয়েছে যে, কোন মুসলিম ঐ দুটি অভ্যাসে অভ্যস্থ হলে সে জান্নাতে প্রবেশ করবে। ঐ দুটি অভ্যাস সহজ অথচ তার আমলকারী হবে খুবই অল্প। তিনি বলেন, রাসূলুল্লাহ (সাঃ) বললেন, পাঁচ ওয়াক্ত সালাতে তোমাদের কেউ যদি প্রত্যেক সালাতের পর দশবার তাসবীহ(সুবহানাল্লাহ) পড়ে, দশবার তাহমীদ (আলহামদুলিল্লাহ) পড়ে, আর দশবার তাকবীর (আল্লাহু আকবার) বলে তাহলে একশত পঞ্চাশ বার মুখে বলা হয় আর তা পাল্লায় হবে এক হাজার পাঁচশত বার। আর আমি রাসূলুল্লাহ (সাঃ) কে দেখেছি, তিনি তা আঙ্গুলি দ্বারা হিসাব করেছেন।